# Bali

### Wikipedia

Bali
Balin sijainti
Väkiluku | n. 3 miljoonaa
Pinta-ala | 5 561 km²
Sijainti |
Saariryhmä | Pienet Sundasaaret
Valtio | Indonesia
Suurin asutuskeskus | Denpasar
Tärkein kieli | bali, indonesia

  Bali on myös kaupunki Kamerunissa, katso Bali (Kamerun).

Bali on saari Indonesiassa Jaavan itäpuolella (koord. 8°25′23″S, 115°14′55″E). Ketjun seuraava saari idässä on Lombok. Balin pinta-ala lähisaarineen on 5 561 km².

## [muokkaa] Maantiede

Saaren asukasluku on noin kolme miljoonaa. Saaren pääkaupunki on Denpasar. Korkein kohta on tuliperäinen Agung, 3 142 m. Saari muodostaa oman provinssinsa.

## [muokkaa] Historia

Bali on nykyään merkittävin hindulaisuuden keskus Intian ulkopuolella. Hindukulttuuri saapui saarelle 1300-luvulla Jaavalta, joka tuolloin oli suurelta osin hindulainen. Balista tuli osa itäjaavalaista Majapahit-imperiumia. Kun Islam valtasi Jaavan Majapahit-aristokratia pakeni Balille. Itä-Jaavan hovikulttuuri vaikutti näin voimakkaasti Balin kulttuuriin.

Balille syntyi pieniä kuningaskuntia kuten Klungkung ja Gelgel.

Ensimmäiset eurooppalaiset saapuivat saarelle vuonna 1597 alankomaalaisen Cornelis de Houtmanin retkikunnan mukana. Alankomaat otti saaren hallintaansa siirtomaasodissa 1846–1849. Dramaattisin tapahtuma saaren historiassa oli kun paikalliset hallitsijasuvut 1906 tekivät joukkoitsemurhan - puputanin - ilmeisesti vastalauseena hollantilaisten tunkeutumiselle saaren suurimpaan kaupunkiin Denpasariin. Balin hovit tuhoutuivat tämän seurauksena mutta rikas hindukulttuuri jatkui kyläyhteisöjen vaalimana.

Kansainvälinen turismi alkoi jo 1920-luvulla. Toisen maailmansodan jälkeen Balista tuli osa Itä-Indonesian tasavaltaa ja 1948 osa itsenäistä Indonesiaa (Indonesian yhdysvaltoja).

12. lokakuuta 2002 Kutan kaupungissa, Balilla sijainneeseen yökerhoon tehtiin pommi-isku, jossa kuoli 202 henkilöä. Suurin osa uhreista oli turisteja. Heistä 88 oli kotoisin Australiasta.

Toinen terroristi-isku tehtiin kolme vuotta myöhemmin 2005 Kutassa lähellä Jimbarania; katso Balin pommi-iskut 2005.

## [muokkaa] Talous

Bali on suosittu matkailukohde. Suurin osa väestöstä saa elantonsa maanviljelystä, myös kalastusta harjoitetaan.

## [muokkaa] Väestö

### [muokkaa] Kielet

Bali ja indonesia ovat laajimmiten puhutut kielet Balilla, ja monet balilaiset ovat kaksikielisiä tai jopa kolmikielisiä. Englanti on yleinen kolmas kieli saaren suuren turismin vuoksi.

Balin kieli on rikas ja monivivahteinen kieli kuvastaen väestöä. Kieli on saanut hyvin paljon vaikutteita balilaisesta kastijärjestelmästä, mutta tämä on muuttumassa yhä vähemmän äännetyksi.

### [muokkaa] Uskonto

Toisin kuin suurin osa muslimienemmistöisestä Indonesiasta, valtaosa Balin väestöstä harjoittaa balilaista hindulaisuutta, joka on sekoitus olemassa olevia paikallisia uskomuksia ja hindulaisuuden vaikutteita Kaakkois-Aasiasta ja Etelä-Aasiasta. Tätä uskontoa harjoittaa 92 prosenttia Balin väestöstä. Vähemmistöuskontoja saarella ovat islam (5,7 %), kristinusko (1,4 %) ja buddhalaisuus (0,6 %) vuoden 2003 tilastojen mukaan.

## [muokkaa] Aiheesta muualla

- Valokuvia Balista
- Silmät auki Aasiassa, Jukka O. Miettinen, Gaudeamus, 1987

## [muokkaa] Valokuvia

Balin Agung- ja Batur-vuoret | Candidasa-laguuni | Gitgitin vesiputous | Temppeli Bedegulissa
Balilainen kivivartija | Balilainen Gamelan-instrumentti | Pääkaupunki Denbasar | Balin pinnanmuodot

Wikimedia Commonsissa on lisää materiaalia aiheesta Bali.

Koordinaatit: 8°25′23″S, 115°14′55″E

Haettu osoitteesta http://fi.wikipedia.org../../../b/a/l/Bali.html

Luokat: Indonesian provinssit | Bali

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- العربية
- Bahasa Indonesia
- Bahasa Melayu
- Basa Sunda
- ইমার ঠার/বিষ্ণুপ্রিয়া মণিপুরী
- Български
- Català
- Dansk
- Deutsch
- Eesti
- English
- Español
- Esperanto
- فارسی
- Français
- 한국어
- Italiano
- עברית
- Lietuvių
- Nederlands
- 日本語
- Norsk (bokmål)
- Norsk (nynorsk)
- Polski
- Português
- Română
- Русский
- Sicilianu
- Simple English
- Slovenščina
- Svenska
- ไทย
- Українська
- 中文